wannaphong/clean_thaiwikipedia huggingface dataset:
# รัฐอาเงาร์
อาเงาร์  หรือ อังงาอูรุ  เป็นเกาะและรัฐหนึ่งในประเทศปาเลา มีขนาดราว 8 ตารางกิโลเมตร และมีประชากรเพียง 130 คน ใน ค.ศ. 2012 มีหมู่บ้านสองหมู่บ้านคือเงเรมัสช์  ซึ่งเป็นเมืองหลวงของรัฐ และอีกหมู่บ้านคือโรอิส  ทางตะวันออกของเงเรมัสช์

รัฐธรรมนูญรัฐอาเงาร์ ค.ศ. 1982 ระบุให้ภาษาญี่ปุ่นเป็นหนึ่งในภาษาราชการของรัฐ  

 ประวัติ 
เกาะอาเงาร์ถูกค้นพบครั้งแรกโดยรุย โลเปซ เด บียาโลบอส  นักสำรวจชาวสเปนช่วงปลายเดือนมกราคม ค.ศ. 1543 เขาได้วาดภาพเกาะดังกล่าวพร้อม ๆ กับบาเบลดาออบ, คอรอร์ และเปเลลีอู แล้วตั้งชื่อเป็นภาษาสเปนว่า "โลสอาร์เรซิเฟส"  แปลว่าหินโสโครกBurney, James A chronological history of the discoveries in the South Sea or Pacific Ocean, London, 1813, v.I, p.233. ในเดือนพฤศจิกายนถึงธันวาคม ค.ศ. 1710 มีมิชชันนารีจากเรือซันตีซีมาตรีนีดัด  ของฟรันซิสโก ปาดียา  เข้ามาเผยแผ่ศาสนา และอีกสองปีต่อมากองทัพเรือสเปนนำโดยเบร์นาโด เด เอโกย  เข้ามาสำรวจเกาะอาเงาร์Coello, Francisco "Conflicto hispano-alemán" Boletín de Sociedad Geográfica de Madrid, t.XIX. 2º semestre 1885, Madrid, p.296.

ตั้งแต่ ค.ศ. 1909 จนถึง ค.ศ. 1954 มีการทำเหมืองฟอสเฟตบนเกาะ แต่เดิมมีเยอรมนีเป็นผู้บุกเบิกการทำเหมือง ต่อมาได้ตกเป็นของญี่ปุ่น และสหรัฐตามลำดับ ถือเป็นสถานที่สำคัญแห่งหนึ่งช่วงสงครามโลกครั้งที่สอง มีการสู้รบครั้งใหญ่เกิดขึ้นบนเกาะเรียกว่าสงครามอาเงาร์อันเป็นส่วนหนึ่งของยุทธการหมู่เกาะนอร์เทิร์นมาเรียนาและปาเลา การสู้รบเกิดช่วงเดือนมิถุนายนถึงพฤศจิกายน ค.ศ. 1944 มีทหารสหรัฐและญี่ปุ่นล้มตายเป็นจำนวนมากPanoramio photos  of Japanese command post on north end of Angaur Island, Palau.

อาเงาร์เป็นเกาะเดียวในหมู่เกาะไมโครนีเซียที่มีลิงป่าอาศัยอยู่  พวกมันสืบเชื้อสายจากลิงแม็กแคกที่หนีจากผู้เลี้ยงชาวตะวันตกยุคที่ปาเลาตกเป็นอาณานิคมของเยอรมนีMicronesia Handbook by Neil M. Levy, pp. 174–176 เกาะนึ้จึงมีสมญาว่า "เกาะลิง"

 ภาษา 
รัฐธรรมนูญรัฐอาเงาร์ ค.ศ. 1982 ระบุให้ภาษาอังกฤษ, ปาเลา และญี่ปุ่นเป็นภาษาราชการของรัฐ ถือเป็นดินแดนแห่งเดียวในโลกที่ระบุให้ภาษาญี่ปุ่นเป็นภาษาราชการ นั่นก็เพราะในประเทศญี่ปุ่นเองมิได้ประกาศให้ภาษาญี่ปุ่นเป็นภาษาราชการ หากแต่เป็นภาษาประจำชาติโดยพฤตินัย

ทว่ารายงานสำมะโนครัวประชากรตั้งแต่อายุ 5 ปีขึ้นไปในเดือนเมษายน ค.ศ. 2005 ไม่พบผู้ใช้ภาษาญี่ปุ่นในครัวเรือนเลย รวมทั้งไม่มีรายงานว่าบนเกาะอาเงาร์มีบุคคลที่มีเชื้อสายญี่ปุ่นอาศัยอยู่เลย แต่มีรายงานว่ามีบุคคลหนึ่งเกิดในอาเงาร์ (แต่ปัจจุบันไปพำนักที่อื่น) พูดภาษาญี่ปุ่นและปาเลาบ่อย ๆ ในครัวเรือน

ในรายงานสำมะโนครัวประชากรตั้งแต่อายุ 10 ปีขึ้นไปอย่างคร่าว ๆ ใน ค.ศ. 2012 พบว่ามีประชากร 7 คนจากจำนวนทั้งหมด 130 คน สามารถใช้ภาษาอื่นนอกเหนือจากภาษาอังกฤษและปาเลา แต่มิได้ระบุว่าภาษาอะไร

 ประชากร 
ประชากร:
# ที-70
ที-70 เป็นรถถังเบาที่ถูกใช้งานโดยกองทัพแดงในช่วงสงครามโลกครั้งที่สอง ได้เข้ามาแทนที่รถถังสอดแนมที-60 สำหรับการลาดตระเวนและที-50 รถถังเบาทหารราบสำหรับสนับสนุนแก่ทหารราบ รถถังเบาที-80 เป็นรุ่นที่ถูกพัฒนามากขึ้นของที-70 ด้วยพลทหารสองคนบนป้อมปืน-มันถูกผลิตขึ้นเพียงจำนวนที่น้อยมากเมื่อการผลิตรถถังเบาได้ถูกยกเลิก ที-90 ปืนต่อต้านอากาศยานอัตตาจร เป็นยานพาหนะต้นแบบที่ติดตั้งด้วยปืนกลคู่ ตัวฐานรถถังของที-70

ที-70 ถูกติดตั้งด้วยปืน 45 มม. L/46 รุ่น 38 ทำให้สามารถยิงได้สี่-ห้านัด และปืนกลเดกเตียริออฟ ขนาด 7.62 ที่ติดตั้งพร้อมกับกระบอกปืนใหญ่บนป้อมปืน รถถังคันนี้ถูกปฏิบัติการโดยพลขับและผู้บัญชาการที่ทำหน้าที่โหลดกระสุนและยิงปืน ความหนาของเกราะบนด้านหน้าป้อมปืนคือ 60 มิลลิเมตร ป้อมปืนด้านข้างและหลัง: 35 มิลลิเมตร ลำตัวด้านหน้าและด้านข้าง: 45 มิลลิเมตร หลังคาและช่วงล่าง 10 มิลลิเมตร
# วัดวังชัย
วัดวังชัย เป็นโบราณสถานประเภทวัดร้าง ตั้งอยู่ที่ตำบลประตูชัย อำเภอพระนครศรีอยุธยา จังหวัดพระนครศรีอยุธยา ซึ่งพระราชพงศาวดารกรุงศรีอยุธยาหลายฉบับระบุตรงกันว่า สถาปนาบนวังเดิมของพระเฑียรราชา ซึ่งต่อมาเสด็จขึ้นครองสิริราชสมบัติเป็นสมเด็จพระมหาจักรพรรดิ โดยพระองค์โปรดเกล้าฯ ให้ซ่อมแซมกำแพงพระนครที่พังเสียหายให้มั่นคง พร้อมกับสถาปนาวังเดิมของพระองค์ขึ้นเป็นวัด

วัดวังชัยได้รับการบูรณะชุดแต่งและปรับปรุงภูมิทัศน์ให้กลับมาอยู่ในสภาพที่สวยงามโดยกรมศิลปากร สำหรับโบราณวัตถุที่สำคัญที่ยังหลงเหลืออยู่ภายในวัดได้แก่ พระเจดีย์ประธานทรง 8 เหลี่ยมที่ตั้งอยู่หลังพระอุโบสถ ซึ่งหันหน้าไปทางทิศตะวันออก ตามคตินิยมของการสร้างวัดในสมัยกรุงศรีอยุธยา นอกจากนี้จากการขุดค้นโดยกรมศิลปากรที่บริเวณพระอุโบสถ พบว่ามีการสร้างเพิ่มเติมถึง 3 ครั้ง รวมถึงมีการค้นพบใบเสมาที่ทำจากหินชนวนในสภาพสมบูรณ์ ลักษณะคล้ายกับใบเสมาที่มีการขุดพบที่วัดมหาธาตุ และวัดราชบูรณะ นอกจากนี้ยังมีการขุดค้นพบฐานวิหารทั้งทางทิศเหนือและทางตะวันตกของเจดีย์
# สนามกีฬาอัลนะฮ์ยาน
สนามกีฬาอัลนะฮ์ยาน  เป็นสนามกีฬาอเนกประสงค์ตั้งอยู่ในอาบูดาบี สหรัฐอาหรับเอมิเรตส์ โดยเป็นสนามเหย้าของสโมสรฟุตบอลอัลวะห์ดะฮ์ในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019

 เอเชียนคัพ 2019 
วันที่เวลาทีมที่หนึ่งผลการแข่งขันทีมที่สองรอบผู้เข้าชม6 มกราคม ค.ศ. 201917:30    1–4   กลุ่มเอ3,250 คน9 มกราคม ค.ศ. 201915:00    3–2   กลุ่มเอฟ5,725 คน 12 มกราคม ค.ศ. 201915:00    0–2   กลุ่มดี 10,841 คน16 มกราคม ค.ศ. 201917:30    2–0   กลุ่มซี 13,579 คน22 มกราคม ค.ศ. 201920:00    1–0   รอบ 16 ทีม 14,701 คน

อัลนะฮ์ยาน
# สนามกีฬาเคาะลีฟะฮ์ บิน ซายิด
สนามกีฬาเคาะลีฟะฮ์ บิน ซายิด  เป็นสนามกีฬาอเนกประสงค์ตั้งอยู่ในเมืองอัลอัยน์ สหรัฐอาหรับเอมิเรตส์ โดยเป็นสนามเหย้าของสโมสรฟุตบอลอัลอัยน์ในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019

 เอเชียนคัพ 2019 
วันที่เวลาทีมที่หนึ่งผลการแข่งขันทีมที่สองรอบผู้เข้าชม7 มกราคม ค.ศ. 201915:00    2–1   กลุ่มซี1,839 คน10 มกราคม ค.ศ. 201917:30    2–0   กลุ่มบี9,152 คน13 มกราคม ค.ศ. 201915:00    นัดที่ 22   กลุ่มอี 15 มกราคม ค.ศ. 201917:30    นัดที่ 27   กลุ่มบี 17 มกราคม ค.ศ. 201917:30    นัดที่ 34   กลุ่มเอฟ 21 มกราคม ค.ศ. 201918:00  รองชนะเลิศ กลุ่มบี  นัดที่ 41  รองชนะเลิศ กลุ่มเอฟ รอบ 16 ทีม 

เคาะลีฟะฮ์ บิน ซายิด
# ม้าแสนรู้
ม้าแสนรู้  เป็นนิยายปี ค.ศ. 1877 เขียนโดยแอนนา ซีเวลล์ นักเขียนชาวอังกฤษ ซึ่งเขียนไว้ในช่วงบั้นปลายชีวิตขณะเป็นคนป่วยอยู่ในบ้านของตนเองMerriam-Webster (1995). "Black Beauty". Merriam Webster's Encyclopedia of Literature. นิยายเรื่องนี้กลายเป็นหนังสือขายดีอย่างรวดเร็ว โดยซีเวลล์ได้เสียชีวิตในอีกห้าเดือนหลังจากนิยายได้รับการตีพิมพ์ แต่ก็มีชีวิตอยู่ไดัทันเห็นความสำเร็จของนิยายเรื่องเดียวในชีวิตของเธอ ม้าแสนรู้ได้กลายเป็นหนึ่งในหนังสือขายตลอดกาลด้วยยอดขายถึงห้าสิบล้านเล่ม The Times  on Black Beauty: "Fifty million copies of Black Beauty have been sold in the years since Anna Sewell's publisher paid her £20 for the story." (29 February 2008)

ในประเทศไทยมีการแปลเรื่องม้าแสนรู้เป็นภาษาไทยโดย อ. สนิทวงศ์
# กระทรวงเศรษฐกิจ การค้า และอุตสาหกรรม
กระทรวงเศรษฐกิจ การค้า และอุตสาหกรรม  เป็นหน่วยงานราชการของประเทศญี่ปุ่น  มีอำนาจหน้าที่สำคัญคือ "การวางแผนในการพัฒนาเศรษฐกิจและอุตสาหกรรมที่เน้นการยกระดับเศรษฐกิจของภาคเอกชนและพัฒนาการที่ราบรื่นของความสัมพันธ์ทางเศรษฐกิจต่างประเทศ กับการรักษาอุปทานที่มั่นคงและมีประสิทธิภาพของแหล่งทรัพยากรสินแร่และพลังงาน"มาตรา 3 ของกฎหมาย Act for Establishment of the Ministry of Economy, Trade and Industry (経済産業省設置法)

กระทรวง METI เดิมทีคือกระทรวงการค้าระหว่างประเทศและอุตสาหกรรม  ซึ่งมีบทบาทสำคัญในการผลักดันประเทศญี่ปุ่นช่วงเศรษฐกิจเติบโตสูง (Japanese economic miracle)  และได้เปลี่ยนชื่อเป็นปัจจุบัน เมื่อวันที่ 6 มกราคม 2544 จากการปรับโครงสร้างหน่วยงานราชการส่วนกลางของประเทศญี่ปุ่น (中央省庁再編)https://ja.wikipedia.org/wiki/経済産業省

รัฐมนตรีกระทรวงเศรษฐกิจ การค้า และอุตสาหกรรม  ปัจจุบันคือ นายฮิโระชิเกะ เซะโค
# วัดผ้าขาวป้าน
วัดผ้าขาวป้าน (วัดผ้าขาวพาน) หรือ วัดสุนทรธาราม เป็นวัดและโบราณสถานในอำเภอเชียงแสน จังหวัดเชียงราย ตามตำนานกล่าวว่า พระยาลาวเก้าแก้วเมืองมา เจ้าเมืองพระองค์ที่ 2 ของหิรัญนครเงินยางได้โปรดเกล้าฯ ให้สร้างวัดขึ้นเมื่อราว ปี พ.ศ. 1340 ที่มาของชื่อวัด "ผ้าขาวป้าน" มาจากตำนานเล่าว่าได้มีชายชราท่านหนึ่งกำลังโพกผ้าขาวเพื่ออาบน้ำในแม่น้ำโขง แต่ถูกกระแสน้ำที่เชี่ยวกรากพัดท่านมาติดริมฝั่งและเสียชีวิตที่ริมวัดแห่งนี้

พระธาตุเจดีย์วัดผ้าขาวป้าน  มีลักษณะที่รวบรวมเอาลักษณะของพระธาตุเจดีย์แบบเดิมเข้าไว้ในองค์เดียวกัน คือ ส่วนฐานเป็นฐานสี่เหลี่ยมจัตุรัสสามชั้นลดหลั่นกันขึ้นไปเป็นทรงย่อมุมไม้ยี่สิบตลอดองค์เจดีย์ท่อนล่าง ส่วนบนเป็นทรงสิบหกเหลี่ยม มีทองจังโกหุ้ม เมื่อพิจารณาจากรูปทรงทางสถาปัตยกรรมของพระเจดีย์ประจำวัด สันนิษฐานว่าพระเจดีย์องค์นี้สร้างหลังพระธาตุจอมกิตติ ราวประมาณพุทธศตวรรษที่ 23http://www.cots.go.th/travelview/detail.php?id=159
# สนามกีฬาฮัซซาอ์ บิน ซายิด
180px|thumb|มุมมองภายในสนาม

สนามกีฬาฮัซซาอ์ บิน ซายิด  เป็นสนามกีฬาอเนกประสงค์ตั้งอยู่ในเมืองอัลอัยน์ สหรัฐอาหรับเอมิเรตส์ โดยเป็นสนามเหย้าแห่งใหม่ของสโมสรฟุตบอลอัลอัยน์ในยูเออีโปร-ลีก แทนสนามกีฬาเคาะลีฟะฮ์ บิน ซายิด และเป็นสนามที่ใช้ในการแข่งขันเอเชียนคัพ 2019

 เอเชียนคัพ 2019 
วันที่เวลาทีมที่หนึ่งผลการแข่งขันทีมที่สองรอบผู้เข้าชม6 มกราคม ค.ศ. 201915:00    0–1   กลุ่มบี4,934 คน9 มกราคม ค.ศ. 201920:00    2–0   กลุ่มอี7,847 คน11 มกราคม ค.ศ. 201920:00    นัดที่ 18   กลุ่มซี 13 มกราคม ค.ศ. 201920:00    นัดที่ 25   กลุ่มเอ 16 มกราคม ค.ศ. 201920:00    นัดที่ 31   กลุ่มดี 20 มกราคม ค.ศ. 201918:00  รองชนะเลิศ กลุ่มเอ  นัดที่ 38  รองชนะเลิศ กลุ่มซี รอบ 16 ทีม 25 มกราคม ค.ศ. 201920:00  ชนะ นัดที่ 42  นัดที่ 48  ชนะ นัดที่ 41 รอบ 8 ทีม 28 มกราคม ค.ศ. 201918:00  ชนะ นัดที่ 46  นัดที่ 49  ชนะ นัดที่ 45 รอบรองชนะเลิศ 

ฮัซซาอ์ บิน ซายิด
# วัดพระธาตุดอยปูเข้า
วัดพระธาตุดอยปูเข้า (หรือ วัดพระธาตุดอยภูเข้า, วัดพระธาตุดอยภูข้าว) เป็นวัดและโบราณสถานที่สร้างในสมัยหิรัญนครเงินยาง ตั้งอยู่ในอำเภอเชียงแสน จังหวัดเชียงราย ไม่ไกลจากบริเวณพรมแดนสามเหลี่ยมทองคำ สามารถชมทิวทัศน์ได้จากบริเวณของวัดhttp://tourismchiangrai.com/?p=preview&id_travel=28

ตามตำนานได้เล่าว่าพระยาลาวจังราช (บางตำนานสะกดว่า ลาวจง) ปฐมกษัตริย์แห่งหิรัญนครเงินยาง มีพระราชโอรสสามพระองค์ คือ ลาวก่อ (บางตำนานเขียนว่า ลาวครอบ) ลาวเกื้อ (บางตำนานเขียนว่า ลาวช้าง) และ ลาวเก้า (บางตำนานสะกดว่า ลาวเกล้า) มีครั้นหนึ่งพระราชโอรสทั้งสามพระองค์ได้เสด็จท่องเที่ยวและพบปูขนาดใหญ่ตัวหนึ่ง จึงพากันไล่จับ แต่ปูตัวนั้นได้หนีเข้ารูไป ลาวก่อและลาวเกื้อจึงรับสั่งให้ลาวเก้านั่งรออยู่ที่ห้วยระหว่างที่ทั้งสองพระองค์จะตามหาปูยักษ์ตัวนั้น เมื่อลาวเก้ารออยู่นานจึงเสด็จกลับไปทูลพระบิดา พระบิดาทรงเห็นว่าโอรสทั้งสามไม่รักใคร่สมานกัน หากอยู่ด้วยกันคงไม่เป็นสุข จึงได้มีรับสั่งให้ลาวก่อ (ลาวครอบ) ครองเมืองกวาง (บางตำนานระบุว่าคือ เชียงของ), ลาวเกื้อ (ลาวช้าง) ครองเมืองผาลานผานอง (บางตำนานระบุว่าคือ เมืองยอง)  และ ส่วนลาวเก้า (ลาวเกล้า) ให้ครองเมืองของพระองค์เองคือหิรัญนครเงินยาง หลังสถาปนาขึ้นครองราชย์ลาวเก้าได้สถาปนาพระนามขึ้นว่า พระยาลาวเก้าแก้วเมืองมา เสด็จขึ้นครองราชย์เป็นกษัตริย์พระองค์ที่ 2 ของหิรัญนครเงินยาง เพื่อรำลึกถึงเหตุการณ์ดังกล่าว พระองค์ได้ทรงสร้างพระเจดีย์บนดอยที่ปูยักษ์ตัวดังกล่าวหนีไปในราวปี พ.ศ. 1302http://www.dooasia.com/thailandinfo/oldcity/chiangrai5.shtml จึงเป็นที่มาของวัดพระธาตุดอยปูเข้า
# รถถังบีที
รถถังบีที(, หมายถึง "รถถังเคลื่อนที่เร็ว" หรือ "รถถังความเร็วสูง") เป็นตระกูลของรถถังเบาโซเวียตที่ถูกผลิตในจำนวนมากในช่วงระหว่างปี ค.ศ. 1932 และ 1941 พวกนี้ถูกหุ้มด้วยเกราะเบา แต่ติดตั้งอาวุธที่ดีพอสมควรสำหรับเวลาของพวกเขา และมีความคล่องตัวที่ดีที่สุดของรถถังร่วมสมัยทั้งหมด รถถังบีทียังเป็นที่รู้จักกันในชื่อเล่นว่า เบทก้า(Betka) จากอักษรย่อ หรือขนาดเล็กของมัน, เบทูสก้า(Betushka) รุ่นที่สืบทอดต่อจากรถถังบีทีน่าจะเป็นรถถังขนาดกลาง ที-34 ที่มีชื่อเสียงโด่งดัง ได้รับการนำเสนอในปี ค.ศ. 1940 ซึ่งจะเข้ามาแทนที่ทั้งหมดของรถถังเร็ว รถถังทหารราบ และรถถังกลางของโซเวียตในประจำการ
# จอมคน จอมใจ จอมราชันย์
จอมคน จอมใจ จอมราชันย์ (อังกฤษ: Colourful Bone) หรื่อชื่อเดิมว่า กระบี่สีอำพัน เป็นละครโทรทัศน์ที่ออกอากาศในประเทศจีนที่เว็บไซต์ YouKu นำแสดงโดย โทมัส ถง, หวัง เหอหรุ่น ออกอากาศในประเทศไทยทางAIS Play

เนื้อเรื่องย่อ
จักรพรรดิแคว้นเทียนฉู่ได้หายตัวไป แคว้นจึงถูกปกครองด้วยราชครูฟง หรูเกอ ราชครูมีจิ้งซู ธิดาบุญธรรมสุดที่รักเพียงคนเดียว เพื่อไม่ให้ลูกสาวของตนถูกตามล่า อีกทั้งมีคำทำนายถึงชะตาของจิ้งซู ราชครูจึงได้ส่งจิ้งซูไปอยู่ที่เรือนหงเย่า พร้อมลุงควนอดีตองค์รักษ์ และสาวใช้มากฝีมือ อาอิง เพื่อคุ้มกันจิ้งชูให้พ้นภัย

นักแสดง
 โทมัส ถง รับบท ฉู สื่อจง
 หวัง เหอหรุ่น รับบท สวี่ จิ่งชู
 หลิว เฉา รับบท ฟง หรูเกอ
 ซุน เกอหรู่ รับบท เจ้า หรูจื่อ/ เจ้า จิง
 หรง ซื่อชี รับบท ม่อ โฉว
 หลิว ซื่อเหยน รับบท ฉี ชุน
 หรุ่ย เหว่ยหัง รับบท กู้ เฉาฮุย
 ไส สื่อโม รับบท เจ้า หวูไฮ่
 เจียง หรูเจีย รับบท เมิ่ง จู๋หลี
 เหมิง เอิน รับบท จู่ สือฝู่/ หาน สื่อชิง
 จู่ หวย รับบท หัง กวง
 หลิว อู่ชิน รับบท เจียหุ่ย กวางโห่ว
 ฝาง เฉิงเฉิง รับบท เจียว ยิง
 เจียง ปิง รับบท หลู่ ควน
 ซุ่น จู่ซุน รับบท จื้อเหนิง เหอชาง
 ถู หนาน รับบท หยุน เสีย/ ฉู อันต้าน/ เมี่ยน จู่เหริน
# นมจากเต้านม
นมจากเต้านมเป็นน้ำนมที่ถูกผลิตขึ้นโดยเต้านม(หรือต่อมน้ำนม)ของมนุษย์หญิงเพื่อป้อนแก่เด็ก นมเป็นแหล่งอาหารหลักสำหรับทารกก่อนที่พวกเขาจะสามารถกินและย่อยอาหารอื่นๆได้ เด็กโตและเด็กวัยหัดเดินอาจจะยังคงได้รับการป้อนนมจากแม่ร่วมกับอาหารอื่นๆ จากตั้งแต่อายุหกเดือน เมื่ออาหารแข็งควรได้รับการแนะนำ
# อะบู ฟาฏิมะฮ์ อัลญะฮัยชี
นิอ์มะฮ์ อับด์ นายิฟ อัลญะเบารี  เป็นที่รู้จักจากชื่อในสงครามคือ อะบู ฟาฏิมะฮ์ อัลญะฮัยชี  หรือ อะบู ฟาฏิมะฮ์ อัลญะเบารี เป็นผู้ดูแลการปฏิบัติการของไอซิสในภาคใต้ของอิรักก่อนที่เขาจะย้ายไปที่เมืองคีร์คูกทางตอนเหนือ ปัจจุบันเขาเป็นผู้ควบคุมภูมิภาคยูเฟรทีสใต้และกลางในรัฐอิสลาม และเป็นสมาชิกระดับอาวุโสของไอเอส

จากข้อมูลที่มีอยู่ระบุว่าตั้งแต่ปี ค.ศ. 2016 อะบู ฟะฏิมะห์ ยังมีชีวิตอยู่ และเป็นส่วนหนึ่งของรัฐอิสลามวงในที่มีอะบู บักร์ อัลบัฆดาดี เป็นผู้นำ โดยทำหน้าที่เป็นผู้ช่วยของเขาในฐานะผู้นำโดยรวมของอิรัก ทั้งนี้เขาเป็นผู้สืบทอดตำแหน่งต่อจากอะบู มุสลิม อัตเติร์กมานี ผู้เสียชีวิตจากการโจมตีด้วยโดรนของสหรัฐใกล้เมืองโมซุลเมื่อวันที่ 18 สิงหาคม ค.ศ. 2015
# 69 (ท่วงท่าเพศสัมพันธ์)
69 เป็นกลุ่มของท่วงท่าการร่วมเพศในขณะที่บุคคลทั้งสองจะจัดตำแหน่งในตัวพวกเขาเองเพื่อให้ปากของแต่ละคนอยู่ใกล้กับอวัยวะเพศกันและกัน แต่ละคนจะดำเนินพร้อมกันในการทำออรัลเซ็กส์ด้วยกันJulie Coleman, "Love, sex, and marriage: a historical thesaurus", Rodopi, 1999, , p.214 ผู้เข้าร่วมเพศจะอยู่ตำแหน่งที่สลับกันเหมือนหมายเลข 6 และ 9 ในจำนวน 69 ด้วยเหตุผลนี้จึงกลายเป็นชื่อRené James Hérail, Edwin A. Lovatt, "Dictionary of Modern Colloquial French", Routledge, 1990, , p.484 ท่านี้สามารถเกี่ยวข้องกับการรวมกันของเพศใด ๆ ก็ได้
# ท่ามิชชันนารี
ท่ามิชชันนารีหรือท่าชายอยู่ด้านบน เป็นท่วงท่าเพศสัมพันธ์ซึ่งโดยปกติแล้วผู้หญิงจะนอนหงายหลังและชายจะขึ้นคล่อมบนตัวเธอในขณะที่พวกเขาจะเผชิญหน้ากันและมีส่วนร่วมในการร่วมเพศทางช่องคลอด ท่านี้ส่วนใหญ่ยังได้ใช้สำหรับกิจกรรมทางเพศอื่น ๆ เช่น การร่วมเพศทางทวารหนัก เป็นเรื่องปกติที่ได้รวมเข้าด้วยกันกับกิจกรรมทางเพศตรงข้าม แต่ยังใช้ได้โดยคู่รักเพศเดียวกัน

ท่ามิชชันนารีส่วนใหญ่ได้เกี่ยวข้องกับการสอดใส่อวัยวะเพศ (Sexual penetration) หรือ การร่วมเพศแบบไม่สอดใส่ (จากตัวอย่างเช่น การร่วมเพศระหว่างขา (Intercrural sex) และลักษณะอวัยวะเพศชาย-ช่องคลอดเป็นตัวอย่างของกิจกรรมการสืบพันธุ์แบบเวนโทรและเวนทอล (ventro-ventral-หน้าต่อหน้า) การเปลี่ยนมาเป็นท่านี้จะช่วยเพิ่มระดับการกระตุ้นคริตอริส การทะลวงลึกของการสอดใส่ การมีส่วนร่วมบนตัวผู้หญิง และความเป็นไปได้และความเร็วของจุดสุดยอด

ความเชื่อโดยทั่วไปด้วยคำศัพท์ว่าท่ามิชชันนารีเกิดขึ้นในการเชื่อมโยงไปถึงมิชชันนารีชาวคริสเตียนที่พูดภาษาอังกฤษ ที่ได้รับการยกย่องว่าเป็นผู้สนับสนุนท่วงท่าเพศสัมพันธ์ในหมู่ผู้เปลี่ยนศาสนาใหม่ในยุคล่าอาณานิคม อย่างไรก็ตามคำศัพท์นี้อาจเกิดขึ้นจากก่อกำเนิดจาก Alfred Kinsey ของพฤติกรรมทางเพศในมนุษย์ชายผ่านการบรรจบกันของความเข้าใจผิดและตีความผิดในเอกสารทางประวัติศาสตร์ ชาวฝรั่งเศสมักจะเรียกท่านี้ว่า ท่า 'คลาสสิค' ชาวตอสคานามักจะเรียกว่าท่านี้เป็นท่าแองจาลิส (Angelic position) ในขณะที่บางคนที่พูดภาษาอาหรับได้เรียกมันว่า "ลักษณะของงู"Lister, Larry. Human Sexuality, Ethnoculture, and Social Work. p. 15.

ท่ามิชชันนารี มักเป็นที่ต้องการของคู่รักที่เพลิดเพลินกับลักษณะทางโรแมนติกของการสัมผัสผิวต่อผิวที่กว้างขว้างและโอกาสที่จะมองเข้าไปในดวงตาของกันและกันและจูบและกอดรัดซึ่งกันและกัน ท่านี้ยังถูกเชื่อว่าเป็นท่วงท่าที่ดีสำหรับการสืบพันธุ์ ในช่วงกิจกรรมการร่วมเพศ ท่ามิชชันนารีได้ช่วยให้ชายควบคุมจังหวะและความลึกของการกระเด้าเอวแทงไปข้างหน้า (Pelvic thrust) นอกจากนี้ยังเป็นไปได้สำหรับผู้หญิงที่จะสวนกลับกับเขาด้วยการขยับสะโพกหรือยกเท้าเธอกับเตียง หรือกอดรัดให้เขาแนบชิดกับแขนหรือขาเธอ ท่านี้ไม่เหมาะสมสำหรับช่วงขั้นตอนสุดท้ายของการตั้งครรภ์ หรือเมื่อเป็นที่ต้องการสำหรับผู้หญิงที่มีการควบคุมมากขึ้นกับจังหวะและความลึกของการสอดใส่
# เทศมณฑลเว็สต์ฟ็อล
เว็สต์ฟ็อล  เป็นเทศมณฑลของนอร์เวย์ที่มีพรมแดนติดกับเทศมณฑลบึสเกอรือและเทศมณฑลเทเลมาร์ก มีประชากรร้อยละ 4.7 ของประชากรทั้งหมดของประเทศ มีความหนาแน่นของประชากรเป็นอันดับที่ 3 ของประเทศ คือ 108 คนต่อตารางกิโลเมตร ศูนย์กลางการบริหารอยู่ที่เทินส์แบร์ซึ่งเป็นแหล่งการค้าที่ใหญ่ที่สุดในเทศมณฑล ขณะที่ Sandefjord เป็นเขตเทศบาลที่ใหญ่ที่สุดตามจำนวนประชากร เทศมณฑลเว็สต์ฟ็อลได้ตกลงกับเทศมณฑลเทเลอมาร์กใน พ.ศ. 2560 ว่าจะรวมกันเป็นเทศมณฑลเว็สต์ฟ็อลและเทเลอมาร์กใน พ.ศ. 2563Nå er Telemark og Vestfold slått sammen, Telemarksavisa
# ประเทศอาร์เจนตินาในพาราลิมปิกฤดูร้อน 1964
อาร์เจนตินาเป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่แปดในตารางเหรียญ ประกอบด้วยทั้งหมดสามสิบเจ็ดเหรียญ หกเหรียญทอง สิบสี่เหรียญเงิน และสิบหกเหรียญทองแดง ทีมอาร์เจนติน่าประกอบด้วยนักกีฬายี่สิบสี่คน แปดชายและหกหญิง
# ประเทศแอฟริกาใต้ในพาราลิมปิกฤดูร้อน 1964
แอฟริกาใต้เป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 19 เหรียญ 8 เหรียญทอง 8 เหรียญเงิน และ 3 เหรียญทองแดง ทีมแอฟริกาใต้ประกอบด้วยนักกีฬา 9 คน"Participation Numbers: Tokyo 1964 Paralympic Games", International Paralympic Committee
 อ้างอิง
# สาธารณรัฐโรดีเชียในพาราลิมปิกฤดูร้อน 1964
เซาเทิร์นโรดีเชียเป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3–12 พฤศจิกายน ค.ศ. 1964 โดยได้อันดับที่ 5 ในตารางเหรียญ ประกอบด้วย 10 เหรียญทอง 5 เหรียญเงิน และ 2 เหรียญทองแดง รวม 17 เหรียญ ทีมเซาเทิร์นโรดีเชียประกอบด้วยนักกีฬา 6 คน เป็นชาย 4 คน และหญิง 2 คน เป็นหนึ่งในสองประเทศจากแอฟริกาที่เข้าแข่งขัน ซึ่งอีกประเทศหนึ่งคือแอฟริกาใต้ โดยนักกีฬาเซาเทิร์นโรดีเซียที่ได้รับเหรียญรางวัลจากการแข่งขันมากที่สุดคือ ลินเนตต์ กิลคริสต์ (Lynnette Gilchrist) ซึ่งได้รับ 5 เหรียญทอง และ 3 เหรียญเงิน

 ยิงธนู 
เซาเทิร์นโรดีเซียส่งนักกีฬาหญิงเข้าร่วมการแข่งขันยิงธนูหนึ่งคน โดยผลการแข่งขันได้รับสองเหรียญทอง

 กรีฑา 
เซาเทิร์นโรดีเซียส่งนักกีฬาเข้าร่วมการแข่งขันกรีฑา 3 คน โดยเป็นนักกีฬาชาย 2 คน และนักกีฬาหญิง 1 คน ซึ่งผลการแข่งขันได้รับ 2 เหรียญทอง 3 เหรียญเงิน และ 2 เหรียญทองแดง

 ว่ายน้ำ 
เซาเทิร์นโรดีเซียส่งนักกีฬาชาย 2 คน และนักกีฬาหญิง 1 คน เข้าร่วมการแข่งขันว่ายน้ำ โดยได้รับ 5 เหรียญทองและ 2 เหรียญเงิน

 Dartchery 
เซาเทิร์นโรดีเซียส่งนักกีฬาเข้าร่วมการแข่งขัน Dartchery 2 คน โดยเป็นนักกีฬาชาย 1 คน และนักกีฬาหญิง 1 คน โดยได้รับหนึ่งเหรียญทอง

 ยกน้ำหนัก 
เซาเทิร์นโรดีเซียส่งนักกีฬาชายเข้าร่วมการแข่งขันยกน้ำหนัก 1 คน โดยไม่ได้รับเหรียญรางวัล
# ตฤศศูร
ตฤศศูร [ตฺริด-สูน]  เป็นเมืองใหญ่เป็นอันดับ 4 และเป็นเขตปริมณฑลใหญ่เป็นอันดับ 3 ของรัฐเกรละ (ประชากร 1,854,783 คน) และเป็นเมืองใหญ่เป็นอันดับ 20 ของประเทศอินเดีย ยังเป็นศูนย์กลางการปกครองของเขตตฤศศูร เมืองสร้างอยู่รอบเนินเขาที่มีพื้นที่ราว 65 เอเคอร์ เรียกว่า เตกกินกาฏไมตานัง ซึ่งเป็นที่ตั้งของโบสถ์วฏักกุนนาถัน ตฤศศูรเคยเป็นเมืองหลวงของอาณาจักรโคชิน เมืองตั้งอยู่ห่างจากติรุวนันตปุรัม (เมืองหลวงของรัฐ) ไปทางทิศตะวันตกเฉียงเหนือประมาณ 300 กิโลเมตร เมืองนี้เป็นที่รู้จักในฐานะเมืองหลวงทางวัฒนธรรมของรัฐเกรละ หนึ่งในเทศกาลสำคัญของเมืองคือ "ตฤศูรปูรัม" ที่มีชื่อเสียงดังระดับโลกเป็นที่สนใจของนักท่องเที่ยวมากมาย
# ลัปเปนรันตา
ลัปเปนรันตา  เป็นนครและเทศบาลตั้งอยู่ริมฝั่งทะเลสาบไซมา ทางตะวันออกเฉียงใต้ของประเทศฟินแลนด์ อยู่ห่างจากชายแดนรัสเซียราว 30 กม. เมืองมีประชากร 73,000 คน (31 สิงหาคม 2018) ลัปเปนรันตาเป็นเมืองใหญ่เป็นอันดับ 13 ของฟินแลนด์ ลัปเปนรันตาเป็นที่รู้จักจากมหาวิทยาลัยนานาชาติอย่างมหาวิทยาลัยเทคโนโลยีลัปเปนรันตาและมหาวิทยาลัยวิทยาศาสตร์ประยุกต์ไซมา ที่ทั้งสองที่รวมกันมีนักศึกษาราว 13,000 คน จาก 68 ประเทศ ลัปเปนรันตาเป็นศูนย์กลางการค้าของฟินแลนด์ทางทิศใต้-ตะวันออก และเป็นจุดนัดพบของอียูและรัสเซีย มีระยะห่าง 215 กม. จากทั้งเฮลซิงกิและเซนต์ปีเตอส์เบิร์ก

ลัปเปนรันตาเป็นเมืองที่มีนักท่องเที่ยวมากที่สุดเป็นอันดับ 2 ของฟินแลนด์ รองจากเฮลซิงกิ
# เพศสัมพันธ์นอกสมรส
เพศสัมพันธ์นอกสมรส  เกิดขึ้นเมื่อบุคคลที่สมรสแล้วมีกิจกรรมทางเพศกับบุคคลอื่นนอกจากคู่สมรสของตน ในอีกแง่หนึ่งอาจรวมถึงการที่คนโสดคนหนึ่งมีเพศสัมพันธ์กับผู้สมรสแล้ว ส่วนในแง่ศาสนายังอาจตีความในมุมมองที่สามว่ารวมถึงกิจกรรมทางเพศของบุคคลที่ไม่มีความสัมพันธ์กันในทางสมรส

เมื่อเพศสัมพันธ์นอกสมรสฝ่าฝืนบรรทัดฐานทางเพศ ก็มักเรียกว่า ชู้ (adultery, คือ เพศสัมพัสธ์ระหว่างบุคคลที่สมรสแล้วกับบุคคลอื่นนอกเหนือจากคู่สมรส), การล่วงประเวณี (fornication, คือ การลักลอบได้เสียก่อนแต่งงาน), หรือการนอกใจ (infidelity หรือ philandery) คำเหล่านี้อาจมีผลทางศีลธรรมหรือศาสนาทั้งในกฎหมายศาสนาหรือกฎหมายบ้านเมือง
# เพศสัมพันธ์ครั้งคราว
เพศสัมพันธ์ครั้งคราว  เป็นกิจกรรมทางเพศที่เกิดขึ้นนอกเหนือจากความสัมพันธ์แบบรักใคร่ (romantic relationship) และสื่อถึงการไม่ผูกมัด ความผูกพันทางอารมณ์ หรือความสนิทสนมระหว่างคู่ร่วมเพศ ตัวอย่าง คือ กิจกรรมทางเพศระหว่างการดูใจเป็นครั้งคราว (casually dating), เพศสัมพันธ์คืนเดียว (one-night stand), เพศสัมพันธ์นอกสมรส (extramarital sex), การค้าประเวณี (prostitution), หรือการสลับคู่ (swinging)
# หญิงอยู่บน
หญิงอยู่บน , สาวเลี้ยงวัว (cowgirl), หรือ ขี่ (riding) เป็นท่าในการร่วมเพศซึ่งผู้ชายนอนหรือนั่งหงายหน้า ผู้หญิงถ่างขาคร่อมชายนั้น จะหันหน้าหรือหันหลังใส่ก็ได้ แล้วผู้ชายสอดใส่อวัยวะเพศอันแข็งตัวเข้าไปยังอวัยวะเพศหรือทวารหนักของหญิง"Discovery Health Sexual Positions" . healthguide.howstuffworks.com. Retrieved 2010-10-22.

ชื่อ "สาวเลี้ยงวัว" มาจากภาพลักษณ์ที่ฝ่ายรับขี่ฝ่ายรุกเหมือนแม่สาวเลี้ยงวัวขี่ม้าที่กำลังโก่งตัว เป็นหนึ่งในหลายท่าร่วมเพศที่ฝ่ายรับอยู่เหนือฝ่ายรุก อีกท่าหนึ่งซึ่งใช้ชื่อคล้ายกัน คือ สาวเลี้ยงวัวแบบกลับหัว (reverse cowgirl) เป็นท่าที่ทำให้คู่ร่วมเพศบรรลุและตั้งอยู่ในความสุขสมได้อย่างง่ายดาย ท่านี้ยังใช้เป็นท่าประเดิมไปสู่ท่าแลเทอรัลโคอิทัล (lateral coital position) ตามคำพรรณนาของแมสเตอส์กับจอห์นสัน (Masters and Johnson)

กล่าวอ้างกันโดยทั่วไปว่า ท่านี้เป็นท่าร่วมเพศที่นิยมกันมากโดยเฉพาะในหมู่ผู้หญิง เพราะช่วยกระตุ้นปุ่มกระสันพอเป็นกระษัย ท่านี้ยังทำให้ผู้หญิงมักเป็นฝ่ายออกแรงในระหว่างร่วมเพศด้วย
# Ը
Ը (ตัวเล็ก: ը, ชื่อในภาษาอาร์มีเนีย: ըթ) เป็นตัวอักษรตัวที่เจ็ดของอักษรอาร์เมเนีย และมีค่าเป็น 8 ตัวอักษรนี้ใช้แทนเสียง [ə⁠] ซึ่งคล้ายกับสระเออในภาษาไทย
 ยูนิโค้ด 

 รูปแบบอื่น ๆ
# Թ
Թ (ตัวเล็ก: թ, ชื่อในภาษาอาร์มีเนีย: թո) เป็นตัวอักษรตัวที่เก้าของอักษรอาร์มีเนีย และมีค่าเป็น 9 ตัวอักษรนี้ใช้แทนเสียง [tʰ]
 ยูนิโค้ด 

 รูปแบบอื่น ๆ
# Ժ
Ժ (ตัวเล็ก: ժ, ชื่อในภาษาอาร์มีเนีย: ժե) เป็นตัวอักษรตัวที่สิบของอักษรอาร์เมเนีย และมีค่าเป็น 10 ตัวอักษรนี้ใช้แทนเสียง [ʒ⁠]
 ยูนิโค้ด 

 รูปแบบอื่น ๆ
# โรงพยาบาลนครพิงค์
โรงพยาบาลนครพิงค์ เป็นโรงพยาบาลศูนย์ โรงพยาบาลประจำจังหวัดเชียงใหม่ และประจำอำเภอแม่ริม สังกัดกระทรวงสาธารณสุข เดิมชื่อ "โรงพยาบาลเชียงใหม่2" และได้เปลี่ยนเป็น "โรงพยาบาลนครพิงค์" ตั้งแต่วันที่ 28 กันยายน 2533

โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 24 กันยายน 2523 โดยใน ระยะแรกบริการผู้ป่วย 75 เตียง จากจำนวนเตียง 160 เตียง เนื่องจากมีเจ้าหน้าที่จำกัด ต่อมาในวันที่ 1 มิถุนายน 2525 ได้เปิดตึกบริการผู้ป่วยเพิ่มเป็น 130 เตียง ปัจจุบันโรงพยาบาลนครพิงค์เป็นศูนย์ความเชี่ยวชาญด้านอุบัติเหตุ หัวใจ มะเร็งและทารกแรกเกิด เปิดให้บริการ 700 เตียง(ไม่รวม ICU) มีแพทย์ทุกสาขารวมกัน 190 คน

นอกจากนี้โรงพยาบาลนครพิงค์ยังเป็น ศูนย์แพทยศาสตรศึกษาชั้นคลินิก โรงพยาบาลนครพิงค์ ของคณะแพทยศาสตร์ มหาวิทยาลัยพะเยา

 ทำเนียบผู้อำนวยการ 
 ลำดับที่ รายนามผู้อำนวยการ วาระการดำรงตำแหน่ง  <center>1 นายแพทย์อำพน ศิริบุญมา พ.ศ. 2523 – กุมภาพันธ์ 2533 <center>2 นายแพทย์สละ สุขตระกูล พ.ศ. 2533 – พฤศจิกายน 2537 <center>3 นายแพทย์สัมพันธ์ คหินทพงศ์ พ.ศ. 2537 – กันยายน 2546 <center>4 นายแพทย์ชัชวาลย์ ศิรินิรันดร์ พ.ศ. 2546 – กุมภาพันธ์ 2548 <center>5 แพทย์หญิงเขมรัศมี ขุนศึกเม็งราย พ.ศ. 2548 – มิถุนายน 2548 <center>6 นายแพทย์ชัชวาลย์ ศิรินิรันดร์ พ.ศ. 2549 – กันยายน 2554 <center>7 นายแพทย์วิรัช พันธ์พานิช พ.ศ. 2555 – กันยายน 2557 <center>8 นายแพทย์ธำรง หาญวงศ์ พ.ศ. 2557 - กันยายน 2561 <center>9 นายแพทย์วรเชษฐ เต๋ชะรัก พ.ศ. 2561 - ปัจจุบัน

 คลินิกทางการแพทย์ 
 ห้องตรวจอายุรกรรมทั่วไป
 ห้องตรวจคลินิกพิเศษอายุรกรรม
 ห้องตรวจศัลยกรรม
 ห้องตรวจศัลยกรรมระบบทางเดินปัสสาวะ
 ห้องตรวจศัลยกรรมกระดูกและข้อ
 ห้องตรวจจักษุ
 คลินิกโรคเรื้อรัง
 คลินิกตรวจสุขภาพและประกันสังคม (ห้องตรวจเบอร์ 18)
 คลินิกฝากครรภ์
 ห้องตรวจสูติ-นรีเวชกรรม
 ห้องตรวจกุมารเวชกรรม
 ห้องตรวจหูคอจมูก
 ห้องตรวจจิตเวช
 คลินิกโรคทั่วไป เบอร์ 13
 ห้องตรวจเวชกรรมฟื้นฟู
 ห้องตรวจทันตกรรม
 ศูนย์โรคหัวใจ
 ศูนย์โรคไต
 คลินิกการแพทย์แผนไทยและการแพทย์ทางเลือก
 ศูนย์มะเร็ง ณ วัดพระนอนขอนตาลศักดิ์สิทธิ์ (วัดลัฏฐิวัน)
 โรงพยาบาลนครพิงค์ สาขาศรีดอนไชย 

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลนครพิงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยพะเยา ใน 1 หลักสูตร คือ

 ปริญญาตรี สถาบันอุดมศึกษา หลักสูตรแพทยศาสตรบัณฑิต (พ.บ.)  มหาวิทยาลัยพะเยา
# Ի
Ի (ตัวเล็ก: ի, ชื่อในภาษาอาร์มีเนีย: ի) เป็นตัวอักษรตัวที่สิบเอ็ดของอักษรอาร์เมเนีย และมีค่าเป็น 20 ตัวอักษรนี้ใช้แทนเสียง [i] ซึ่งคล้ายกับสระอิในภาษาไทย
 ยูนิโค้ด 

 รูปแบบอื่น ๆ
# Լ
Լ (ตัวเล็ก: լ, ชื่อในภาษาอาร์มีเนีย: լյուն) เป็นตัวอักษรตัวที่สิบสามของอักษรอาร์เมเนีย และมีค่าเป็น 30 ตัวอักษรนี้ใช้แทนเสียง [l] ซึ่งคล้ายกับ ล ในภาษาไทย
 ยูนิโค้ด 

 รูปแบบอื่น ๆ
# Խ
Խ (ตัวเล็ก: խ, ชื่อในภาษาอาร์มีเนีย: խ) เป็นตัวอักษรตัวที่สิบสามของอักษรอาร์เมเนีย และมีค่าเป็น 40 ตัวอักษรนี้ใช้แทนเสียง [x], [χ]
 ยูนิโคด 

 รูปแบบอื่น ๆ